Source: http://live.prosport.ro/alte-sporturi/handbal/se-incinge-campionatul-csm-bucuresti-scm-rm-valcea-meciul-care-nu-trebuie-ratat-campioana-romaniei-are-o-revansa-de-luat-infrangerea-din-august-nu-s-a-uitat-17548411
Timestamp: 2019-10-17 10:28:02+00:00

Document:
Se încinge campionatul? CSM Bucureşti - SCM Rm. Vâlcea, meciul care nu trebuie ratat! Campioana României are o revanşă de luat: ”Înfrângerea din august nu s-a uitat” | @ProSport
Home » Alte Sporturi » Handbal Se încinge campionatul? CSM Bucureşti - SCM Rm. Vâlcea, meciul care nu trebuie ratat! Campioana României are o...
8 oct 2018 2422 afişări Handbal
Înfrângerea suferită de CSM Bucureşti la sfârşitul lunii august a răscolit orgoliul ”tigroaicelor”, motiv pentru care, probabil, partida cu Vâlcea reprezintă mai mult decât ”un simplu joc de campionat”. Importanţa acestui joc este întărită chiar de declaraţiile oficialilor campioanei României, dar şi de programul înaintea confruntării cu Vâlcea. ”Tigroaicele” au avut duminică o zi cu două antrenamente!
”Înfrângerea din august nu s-a uitat. Înfrângerea din august nu a trecut deloc uşor peste fete şi nici peste noi ca şi club. Meciul din august a fost unul de obiectiv asumat, obiectiv prevăzut şi în contracte, dar nu a fost gestionat cum trebuie şi l-am pierdut. Acum nu mai dezvelim cauzele. Fetele vor aborda jocul acum cu totul altfel, asta o ştie inclusiv adversarul nostru. Probabil că Vâlcea va veni cu un plus de moral după ce ne-au învins, noi venim cu un plus după ce am bătut pe Ferencvaros”, ne-a declarat Nicolae Luca, team managerul echipei.
”Partida are cu siguranţă o doză de revanşă pentru că nu ne-a picat bine meciul respectiv în Supercupă, a fost multă presiune pe care şi noi am resimţit-o. Şi aşteptările noastre sunt mari şi automat meciul respectiv a lăsat nişte urme”, a susţinut şi Adrian Vasile, antrenorul secund al CSM Bucureşti.
Campioana României vine după un meci bun în Liga Campionilor, cu Ferencvaros. În schimb, Vâlcea va disputa primul joc oficial după o pauză de aproape trei săptămâni. Rămâne de văzut ce efecte a avut această întrerupere pentru SCM, în condiţiile în care echipa lui Florentin Pera era în mare formă.
”Ne dorim să avem o evoluţiue apropiată celei din Supercupa României, chiar dacă CSM Bucureşti este în creştere evidentă de formă. Dovadă stă şi prestaţia lor din Liga Campionilor împotriva echipei Ferencvaros. În ceea ce priveşte echipa noastră, pot spune că cele 16 victorii consecutive obţinute până în prezent, atât în meciurile de verificare cât şi cele oficiale, ne dau încredere în abordarea jocului, chiar dacă adversara pleacă din postura de favorită. Pauza competiţională nu ne-a avantajat, pentru că nu am avut posbilitatea să avem continuitate în pregătire cu tot lotul. Totodată, ne-am confruntat cu probleme de sănătate ce ne-au privat de o pregătire completă, însă sper într-o mobilizare exemplară a fetelor la ora jocului. Îmi doresc să avem cât mai repede tot lotul la nivel maxim, având în vedere că duminică vom juca primul meci din Cupa EHF în compania echipei Kastamonu. Ne dorim să luăm o opţiune importantă în perspectiva calificării în turul 3”, a declarat Florentin Pera.
Derby-ul CSM Bucureşti – SCM Rm. Vâlcea se va desfăşura şi în principala arenă din Bucureşti, Sala Polivalentă. Biletul de intrare este 15 lei, astfel că oficialii echipei gazde aşteaptă la sală cât mai mulţi fani. Înaintea partidei, cele două formaţii sunt la egalitate de puncte în Liga Naţională, pe locurile 2-3. Cine câştigă va trece în faţa echipei Măgura Cisnădie, liderul a zi în România, care are avans un punct în faţa CSMB şi SCMV.
Cristiano Ronaldo, implicat în alte trei cazuri de viol! Dezvăluiri devastatoare pentru CR7 CITEŞTE PE PROSPORT.RO
Tag-uri: handbal, csm bucuresti, scm rm. valcea
Reacţia lui Planic după ce a fost atacat din toate părţile! Sârbul a trimis "săgeţi" spre ...
CFR schimbă liniile. Când se oficializează mutările şi prima reacţie: "N-am venit să ...

References: CSM 
 CSM 
 CSM 
 CSM 
 CSM 
 CSM 
 csm